Harry Potter en català -> Fanfictions -> El Torneig dels Quatre Bruixots - 38-Pitjor el Frank, que és dels Chudley Cannons\nEl Torneig dels Quatre Bruixots - 38-Pitjor el Frank, que és dels Chudley Cannons\nEnviat el dia 14/01/2013 a les 11:29:04\nÚltima modificació 14/01/2013 a les 11:29:04\n38-Pitjor el Frank, que és dels Chudley Cannons\nVinga, vinga, nois! Que tot el que no us hagueu après a hores d'ara ja no us ho aprendreu. Ara el que toca és prendre's alguna cosa calentona, un got de llet, o la xocolata calenta que passaran a dur-nos per la biblioteca en uns minuts i cap al llit. Demà és l'últim dia, nois! I llibertat per fi!\nDescanseu, reposeu, i els exàmens aniran com han d'anar. Bona nit!\nLes resplandents figures humanes amb cua de mico van descendir una vegada van desaparèixer els vlads.\nNo havíem quedat que res de passejar-se pel bosc de nit? va dir una de les veus dins dels seus caps.\n—No hem sigut nosaltres —es va defensar el James—. Una amiga estava en problemes —va afegir assenyalant la Sofia, que va fer un pas enrere.\n—Què és això? —va dir espantada—. Els coneixeu?\n—Sí, no passa res —va dir-li la Geena—. Ens ajudaran.\nAquell noi està en estat de xoc, van sentir al seu cap i un gal·lípada va assenyalar l'Angelos.\n—Masses emocions per una nit —el va tallar el James—. Siusplau, podeu ajudar el Frank, siusplau? Thakira, et deies, oi? —va dir dirigint-se a la que recordava que era la líder—. Han sigut uns homes llop, no sé què li han fet…\nLa cap dels gal·lípades va anar fins al Frank i va apartar l'Alice, que estava garrativada al seu costat. Es va mirar de prop el braç dret del Frank, que feia una fila terrible.\nHa estat de sort.\n"Menys mal, si arriba a tenir mala sort…" va pensar el James.\nUn home llop l'ha mossegat, però per sort li ha arrancat la carn, així que el verí no l'ha arribat a tocar. Tut, tut, i l'os està partit per tres costats… faré el que podré.\nA l'Alice li va caure una llàgrima per la cara i la Geena es va agafar al braç del James, preocupada. Si els gal·lípades no podien curar-lo del tot, qui podria? Es van acostar tots a veure-ho. La gal·lípada va passar les mans un parell de centímetres per sobre de la ferida mentre feia uns sorollets estranys. Mica en mica, el braç es va anar refent, va sortir més carn i els ossos van tornar a lloc.\nFulles, va dir només la Thakira i de seguida va aparèixer un gal·lípada en forma de nen petit i li va allargar unes fulles semblants a les d'un plataner. Amb allò i el que semblaven unes lianes li va fer un cabestrell. Després li va passar la mà pels ulls.\nI el Frank va obrir els ulls, alarmat.\n—Què? Què ha passat? Què tinc al braç? Uoooo, què hi feu vosaltres aquí? I els homes llop? —aleshores es va espantar i es va posar dempeus—. Un m'ha mossegat! M'HAN MOSSEGAAAAAT! M'han mossegat els homes lloooooop!\n—Seu, troç de Banshee —li va engegar el James i el va fer seure—, i tranquil·litzat, que has tingut sort.\nEt quedarà marca, però és mínim comparat amb el que t'hauria pogut passar. Una setmana amb això posat, el va advertir la Thakira, assenyalant el cabestrell. I repòs total.\n—Naaaaa! —va fer el James—. No, no, no, en sèrio, que el necessito en forma per demà passat!\nSerà que no, va dir la Thakira.\n—Podrien… podrien mirar l'Elektra? —va fer la Sofia tímidament—. Diria que s'ha emportat unes quantes mossegades, també…\n—Elektra? Estàs bé? —el James va córrer cap a ella, perquè havia estat massa distret amb el Frank—. Perdona, no havia vist que et fessin tant de mal…\nEl nen gal·lípada es va acostar a la lloba de pèl castany i ulls blaus.\nSeria més fàcil en forma humana, però puc provar de… oh.\nL'Elektra es va concentrar i va poder tornar a la seva forma humana. I va agafar ràpidament la túnica que havia caigut a terra i se la va entortolligar al seu voltant.\nEls Gal·lípades van fer una passa enrere.\nNo hauries de ser capaç de fer això, va dir la Thakira tel·lepàticament. Com ho has fet?\n—Puc transformar-me a voluntat durant la lluna plena, si em concentro molt —va dir l'Elektra—. No sé per què. Sé que no és normal, però puc combatre el llop amb els altres pensaments. Des de sempre, des que em van mossegar fa uns tres anys.\nEstava en estat de xoc. No tant pel que havia passat, ni per l'atac, ni pels vlads, ni tan sols pels gal·lípades. Estava en estat de xoc perquè tots havien descobert el seu secret i no s'havien espantat. Al contrari. Havia recuperat la Sofia, l'Alice semblava tenir-li una estima desconeguda fins aleshores i… fins i tot el James la tractava exactament igual que abans. No els afectava GENS que fos una dona llop? De devò tant se'ls en donava?\nLa que semblava la cap del grup, la Thakira, se li va acostar i li va posar les mans a les galtes.\nHas dit els altres pensaments, Quins altres pensaments?\nL'Elektra es va pensar la resposta una estona, perquè era complicat d'explicar, mentre la Thakira li anava sanant les ferides. Els altres es van acostar per escoltar-la.\n—Des del moment en què em van mossegar… que tinc com dues veus dins meu. Una sé que és el llop i l'altra… no ho sé, el controla. Durant el mes estic bé, però els dies de lluna plena és com si totes dues veus lluitessin dins meu i… em fan mal de cap i migranyes…\n—I per això et prens les pastilles per la neurosi —va sospirar la Geena.\nL'Elektra es va girar alarmada.\n—Només sabia que t'ho prenies. El Frank i jo vam esbrinar per què eren, perquè estàvem preocupats. Però no en vam dir res quan vam saber què eren. Era cosa teva i no n'havíem de fer res. Fos el que fos, ho tenies controlat.\nL'Elektra va assentir.\nEspera un moment, va saltar la Thakira, que ara l'alarmada era ella, dius que tens com una veu al cervell que pot controlar el llop? Uns pensaments que viuen en tu? Des del dia que et va atacar el llop, dius. Saps exactament quin dia era?\n—És clar, com oblidar-ho —va bufar l'Elektra—. Va morir el meu pare aquell dia, també. Era de nit, tornàvem de pescar, érem al port, sols… I van aparèixer un grup de vlads i homes llop. A ell el van matar els vlads i a mi… em va fer això. Era un deu de juliol.\nTots els gal·lípades alhora van ofegar un crit i es van mirar entre ells.\nEl dia que la ment de la meva germana Thauma va desaparèixer. Es va portar les mans al cap. No és que tinguis poders especials de concentració, noia, és que tens la ment d'una gal·lípada a dins!\n—Que tinc què? —es va espantar l'Elektra.\nHas sentit a parlar mai dels Préstecs?\n—Posar la ment dins d'un animal —va fer la noia—, per veure el que veu i sentir el que sent? Sí, ens ho han ensenyat a classe.\nEls gal·lípades podem entrar i sortir de totes les ments que vulguem… sempre que no siguin membres d'un altre clan, és clar. Ho sabeu, no, que els clans són inmunes entre ells? Si a un home llop el mossega un vampir, no l'afecta. De fet el vampir ni tan sols tindria ganes de mossegar-lo. Jo no em puc posar dins la teva ment, per exemple, però sí dins la de qualsevol dels teus amics.\nA la meva germana li agradava molt fer préstecs, en comptes de sortir a fer la ronda per saber que tot anés bé. Es posava a les ments dels animals o les persones, anava saltant de ment en ment, vigilant-ho tot. Si la meva teoria és certa, quan va veure perill aquell deu de juliol d'ara fa uns tres anys que va marxar, es va ficar dins la teva ment. Quan eres humana. Però llavors un home llop et va mossegar. I quan va intentar sortir, ja no eres humana, sinó membre d'un clan. La barrera es va tancar i no va poder sortir. I es va quedar enclaustrada.\nEs van quedar tots sense parla.\nPer això pots fer que el llop t'obeeixi, perquè hi ha una part de tu, la Thauma, a qui el llop no afecta, per ser membre d'un altre clan. Evidentment, deus tenir unes migranyes gens menyspreables.\nL'Elektra es va quedar garrativada.\n—I no puc fer res per deixar-la sortir?\nEm temo que no… però potser puc comprovar si la meva teoria és certa. Des que ets dona-llop… tens algunes manies que els humans qualsevols considerarien psicòtiques?\n—Com ordenar-ho tot? —va fer l'Elektra—. Sssssí, suposo.\n—No només com ordenar-ho tot! —va exclamar la Geena—. Com no me n'havia adonat abans! No trepitja les línies del terra, igual que vosaltres no podeu trepitjar les de la vostra cova perquè sonen les alermes! També ordena les sabates per ordre cromàtic, com el parterre de flors que teniu a la cova!\n—Heu estat a la seva cova? —va fer l'Angelos, que encara estava mig-mort.\n—Per l'amor de Déu, si ni tan sols pot tocar ni veure res que sigui de color groc perquè la posa nerviosa! No és el vostre color prohibit? El color dels gal·lípades renegats? "Cada cosa té el seu lloc exacte", no és aquest el vostre lema?\n—I jo que pensava que tenia problemes mentals… —va fer l'Elektra amb una rialleta.\nEra el teu subconscient guiat per la Thauma.\n—Aleshores… —va rumiar l'Elektra—. També sóc mig gal·lípada?\nNo, va dir la Thakira, només en tens una a dins. No crec que tinguis cap dels nostres poders… en tot cas, com a molt, se't deu donar molt bé fer màgia, oi?\n—Sí, és una geni —va dir el James, picant-li l'ullet.\nEm deixes provar una cosa, noia? Creus que et podries concentrar un moment en aquesta "altra veu"? No puc entrar dins la teva ment, però potser puc forçar-la perquè surti una miqueta a la llum.\n—Mmm… suposo… és perillós?\nSi ho faig jo, no, va dir la Thakira amb un somriure.\n—Espereu un moment! —va exclamar el James i se'l van mirar tots—. Eh… és que acabao de recordar… la McGonagall ha dit que era amb uns vlads una mica més amunt…\nVan empassar saliva. La McGonagall!\nEls vostres professors estan bé, va explicar la Thakira. De fet, els hem trobat a ells abans que a vosaltres. Els hem modificat la memòria i els hem tornat a l'escola.\n—Ah —va fer el James—. Ah, ah, val.\nSegur que els agradaria saber que heu pensat en ells mitja hora més tard.\nLi va llançar al James una mirada crítica i es va centrar en l'Elektra.\nVa tancar els ulls per concentrar-se. La Thakira li va posar les mans sobre les espatlles i també va tancar els ulls. Els altres s'ho miraven embadal·lits mentre la resta de gal·lípades acabaven de sanar-los a tots.\nDe cop, la pell de l'Elektra va brillar, de manera semblant a la dels gal·lípades i va obrir els ulls, que ara eren més violats que no pas blaus.\nThauma, ets tu?\nSí, va diu una veu molt més dèbil, gairebé xiuxiuejant.\nSí… Però estic… bé…\nQuè passarà ara? Viuràs?\nViuré amb ella… moriré amb ella…\nHi estàs conforme?\nSí… aquesta nena… em necessita…\nMe n'alegro d'haver-te trobat i saber que estàs bé.\nQue tinguis una bona vida, doncs.\nI vosalres… vigileu els boscos…\nEra gairebé mitjanit quan van tornar a l'Acadèmia, baldats.\n—Menys mal que ens han curat, les bestioles aquelles… —va fer l'Angelos.\n—Als els hi dius bestioles, però abans estaves acollonit —li va deixar anar la Geena, eixuta.\n—Com per no estar-ho! Les vostres nits sempre són així?\n—Algunes més que d'altres —va respondre el Frank.\n—Moltes gràcies per… venir a salvar-me i això… —va dir la Sofia, avergonyida—. No sé ni què se'm va passar pel cap, per decidir anar pel bosc. I això que l'Alice m'havia avisat...\n—Quan vulguis, dona! —va dir el Frank aixecant el seu cabestrell.\n—Mí-te'l que content que està ara que pot competir a la Tercera Prova! —va observar la Geena.\n—Eh, eh —la va tallar el Frank—, que em quedarà cicatriu, eh? La llàstima és que m'hi hagi d'estar un mes, així, llavors no hauria de treballar a la Marmita Foradada durant una bona temporada…\nMés endarrere hi anaven el James, l'Alice i l'Elektra.\n—Com estàs despres de…tot? —li va demanar el James a l'Elektra.\nElla va fer un sospir.\n—Suposo que està bé tenir algunes respostes… començava a pensar que estava boja de devò.\n—Em sembla molt fort que no en diguéssis que eres licàntropa —li va retreure el James—. Almenys a mi.\n—Ho hauria fet si arribo a saber que reaccionaries així… Quan pensàveu que havien mossegat l'Alice et vas preocupar molt…\n—És que jo estava molt preocupada —va explicar l'Alice.\n—Sí —va assentir el James—, i… era diferent, una situació nova, com enfrontar-ho… tu sembla que ho portes magistralment ben encarrilat. I, vulguis que no, tens la sort de poder controlar-ho sense haver de prendre cap poció. Vull dir que t'és fàcil portar-ho en secret, si vols.\n—I… mmm… parlant d'això… —va fer l'Alice—. Volia donar-te les gràcies per salvar-me la vida per Nadal.\n—No es mereixen. Gràcies a tu per salvar-me-la avui.\n—Sí, no diguis a ningú això de l'animàgia —va somriure l'Alice.\n—Ni tu això de la licantropia —va contestar l'Elektra.\n—Com vas saber que estava en perill, per això? —li va demanar l'Alice.\n—El dia de Nadal hi havia el ball, i la G va deixar el seu mirallet a l'habitació —va explicar l'Elektra—. Com que hi havia lluna plena i jo no em trobava bé, et vaig sentir cridar-la pel mirallet i vaig venir.\nL'Alice va assentir. El James va adelantar per anar a fotr-li la cavalleria per sobre al Frank per deixar-lo a l'estacada.\n—Elektra… —va segir l'Alice—. No em coneixes gaire i no saps el que suposa per a mi demanar disculpes però… sento haver estat una puta amb tu.\nL'Elektra va obrir els ulls.\n—Això no m'ho esperava.\n—Hi havia alguna cosa cosa que no m'encaixava, i que no m'agradava de tu… ara ho entenc tot i… mereixes unes disculpes —es va posar una mica nerciosa—. Perdona'm, siusplau, perquè fins que no em perdoni's m'estaré en sentint com una merda tota l'estona.\n—Disculpes acceptades! —va exclamar l'Elektra, rient—. Mai he volgut que em demanéssis disculpes; només volia caure't bé.\n—Ho sé —va assentir l'Alice—. Normalment has estat amable amb tot i… tot i les meves Alissades.\n—Crec que les Alissades m'agradaran molt quan la víctima sigui una altra!\n—Aaaaamiga, tenim un munt d'Slytherins per patejar culs!\nTotes dues van riure. La Sofia se'ls va asostar. Ella i l'Elektra es van quedar mirant uns moments.\nVan tornar a callar. I es vamsomriure. I es van abraçar.\n—T'he trobat a faltar —va dir la Sofia.\n—I jo a tu! No saps com!\nQuan es van separar, la Sofia li va preguntar:\n—I doncs? A quina hora quedem, demà? A les cinc et va bé?\n—Per fer què? —va estranyar-se l'Elektra.\n—Per preparar-nos per la Tercera Prova! —va exclamar la Sofia—. No fotis que ja tens parella! M'ofendré molt si no tries a algú que no sigui jo!\nL'Elektra es va eixugar una llàgrima de la galta i es va mirar l'Alice i la Sofia.\n—Estàs de broma? —va fer l'Alice—. Ens hem salvat la vida entre totes. Millor germanes, diria jo!\nI es van abraçar totes tres.\n—Ehhh! No em deixeu fora! —va exclamar la Geena i es va unir a l'abraçada comuna.\nUn metre enllà, el James, el Frank i l'Angelos es van mirar.\n—Tinc por —va dir el Frank.\n—Ara sóc jo el que no té parella —va dir.\n—Au va, no et queixis tant —va dir en veu alta l'Alice—. Ja ho faré jo.\n—Tu? —se la va mirar estranyat el James.\n—Sí, què passa? No sóc prou bona pel senyoret? Us he estat ajudant a entrenar!\n—Meh, per un parell d'encanteris que has mirat…\n—Perdona? —li va cridar ella.\n—Perdonada, però que no es torni a repetir.\n—Ja prou, ja prou! —els va cridar l'Angelos—. Perquè ho sapigueu, sou tots un rarets! Una rica multimillonària, els altres animàgics il·legals, l'altra licàntropa i mig gal·lípada…! No sé qui s'emporta la palma al més freak!\n—El Frank és dels Chudley Cannons —va anunciar l'Alice.\n—Noooo! No! Frank, no m'ho crec! —va exclamar el James, al·lucinat.\n—Alice! —es va escandalitzar el Frank—. Em vas dir que no ho diries mai!\n—Au, va, si ja han sortit tots els draps bruts… —va riure l'Alice.\n—No fotis, Fraaaaank! —va saltar la Sofia—. Si són la riota de tot el món!\n—Té un pòster immens a l'habitació de color taronja, però l'amaga quan vénen visites! —va afegir l'Alice, mentre la Geena es partia de riure.\n—Aquesta me la pagues, Alice?\n—Sí, com? Participant en el teu lloc a la prova?\nI van tirar cap a les seves habitacions, fent broma i mofant-se de l'equip del Frank.\nNo entenc res d'aquesta nit. O m'he endut un cop al cap o m'han canviat el món. McCrits i el Papi Sòcrates apareixent ben entrada la nit amb un aire ben distret al mig de l'Acròpoli, sense saber on anar. Més tard, E, J, S, La Rossa, Miss Simpatia, Mr Playboy i el Motorista Cañón tornant pel mateix lloc de vés a saber on. A mitjanit? En època d'exàmens? I el Motorista Cañón amb un braç en un cabestrell! Què coi han fet? I el pitjor de tot: Abraçada conjunta entre E, S i Miss Simpatia! Si algú té alguna pista del que ha passat aquesta nit… siusplau que m'ho expliqui i juro que no parlo d'ell en tot el curs que ve! Com em dic Pandora!\nJoanaPotter Enviat el 14/01/2013 a les 16:14:27\nHi ha hagut molts moments en els quals m'he pixat de riure jajajaja, i per fi hem soluionat moltes coses uho! No m'esperava això de la E, almenys no d'aquesta manera...\nEspero que segueixis actualitzant molt ràpid (tant com ara) i fins al pròxim capítol, per cert, quans en falten? Ah, una altra cosa: soposo que tots els dubtes que van quedar oberts en fanfictions anteriors se solcionin, eh? (Em sembla que aquell de la relíquia... o ja va quedar tnacat?\nmarta_ginny (Moderador/a FF) Enviat el 14/01/2013 a les 16:34:44\n#23730 He escrit 11 fanfics amb un total de 168 capítols\nAaaaaaaaaaaah, ara s'entén tot! Com que has penjat tan aviat no m'has deixat temps per repassar el capítol de les Gal·lípades, però és igual, que m'agrada molt i molt! Tornaré a rellegir-ne alguns per veure què havies deixat així penjat, encara que crec que queda poc més que el torneig... tinc ganes de veure com acaba! I també de que tornin, a veure què passa pel United Kingdom entre ells i quan tornin a veure l'Agatha, que m'agradaria saber què ha fet aquest any... apa doncs, continua aviat!\nClara_Weasley Enviat el 14/01/2013 a les 17:47:40\nCom pot ser tan mono el Frank? M'HAN MOSSEGAAAAAAT! xD\nNo, però sort que no li ha passat res, al meu teu nen, perquè si no m'agafa algo, en serio.\nQuè més, què més... Què bonic totes les reonciliacions, ara son tots amics! (Bé, l'Angelos més o menys, que està flipant per allà)\nI, com ens imaginàvem, les gal·lípades tenien alguna cosa a veure, encara que no m'esperava que una estigués tancada al cap de l'Elektra, la veritat o.o\nL'Alice de parella amb el James, guay, i la Sofia amb l'Elektra. La Pandora fliparà bastant el dia de la prova, la veritat, i no m'estranya xD\nI per raro, el Frank, que és dels Chudley Cannons! (Déu meu, m'he moooort xD)\nivi_potter Enviat el 17/01/2013 a les 19:12:33\n#23732 He escrit 1 fanfics amb un total de 8 capítols\nGuau, quin regal dos capítols més! Han estat fantàstics! Sí, sí ara ja se saben moltes coses, això arriba a la seva fi sembla! Haig de dir que havia pensat que l'Elektra fos una dona llop, però evidentment que tota la resta no jajajaj Només em falla una petita cosa... Alice-James? Sí, sóc una pesada però és com una coseta que tinc per dins... jajaja\nMolts petons i segueix tan aviat com puguis (si pot ser tan ràpid com ara millor i sinó... què hi farem!!)\nBelitBlack Enviat el 26/01/2013 a les 15:11:14\n#23736 He escrit 1 fanfics amb un total de 9 capítols\nDoncs sí que era la Elektra que era mig gal·lípada... Per un cop que tenia raó i descarto la meva gran i treballada teoria al capítol anterior com si no fos res més que un pensament que m'havia passat pel cap!\nM'ha agradat molt aquest capítol, digne d'un happy ending vomitant purpurina, però enlloc d'això hi ha molt d'humor. Pobre Frank, espero que no dormi mai a disposició de la Lily, perquè si descobreix quin és el seu equip, l'intentarà encaminar convertint-lo en un hooligan d'algun altre més decent... coneixent-la ho faria amb el mètode més permanent que trobés...\nJa tinc ganes de veure la tercera prova... encara que sigui només per veure com li explica les despeses a son pare si no guanyen el torneig...\nArwen Black (Moderador/a FF) Enviat el 10/02/2013 a les 08:26:26\nMolt bé els capítols :D\nBé, la meva teoria sobre l'Elektra era en part certa! Al final ja no sabia què pensar perquè em vas dir algo semblant a "pensa que l'Elektra dorm a la mateixa habitació que la Geena, si es convertís en dona llop no se n'adonaria?" LA RESPOSTA ERA PER ALLÀ PERÒ NO LA VEIA XD Brillant que Thauma es quedés atrapada, lo de la transformació i a qui fan efecte les mossegades, i, i tot! Però les pastilles per què són del carrer aquell tan tenebrós? És l'únic lloc on les venen? (Potser ho diu pel text i no ho he vist bé)\nNo tinc clara una cosa: sobre el motiu pel qual estaves segura que l'Elektra acabaria caient bé als lectors, en forma part el fet que les seves manies tenen realment una explicació que es pot com a... "entendre" més? A part de lo de que sí que va ajudar a la Sofia, i que va ajudar a l'Alice i tot. Ho dic perquè abans a l'Alice no li agradaven les seves manies però ara sembla com que es pot entendre més tot. Però potser el que li molestava a l'Alice abans només era que estés amb el James...\nI tinc una teoria! A l'estiu, que em vaig tornar a llegir la fanfic (per cert, vaig fer un dibuix del TDQB, potser algún dia, si sé com pujar-lo, te'l poso per aquí :) ), i una de les coses que se'm van acudir és: si l'Agatha no vol anar a Grècia, pot ser perquè a)no pugui (físicament) sortir del castell, és a dir... és... un fantasma! :O (deixem aquesta teoria al racó fosc amb la pols unes hores, si pot ser) (després d'unes hores que es reestableixi ja que si el secret que té l'Agatha era tant tant gros... què hi ha més gros que que estigui morta? I es podria prendre algun beuratge per a no ser transparent...), o b)perquè no vulgui anar a Grècia en específic (què podria haver-hi allà? vlads, homes llop...), i vaig descartar que el motiu fossin vlads o zúrichs o homes llop per pura desconeixensa per a quedar-me amb una teoria molt més fosca... té una filla secreta! L'Agatha és la mare real de l'Elektra!\nTachaaaan. S'ha de dir que el fred de l'hivern m'ha refredat les idees de glòria d'haver trobat una possible resposta al gran misteri, i ara que han passat uns mesos podem dedicar uns segons a valorar-la objectivament mentre se'ns escapa alguna rialla. No sé per on més tirar amb l'especulació sobre el misteri de l'Agatha, suposo que està relacionat amb les cartes que prevenen dels perills... AH! D: I si l'Agatha és filla de l'Oracle? :D\nI...... m'estic allargant! També volia dir que em va encantar l'escena d'un dels dos capítols anteriors on el Frank arreglava les pocions de tots alhora mentre s'ho manegava per a posar pau! XDD És genial aquest noi :) Tinc moltes ganes de llegir la tercera prova, sembla molt interessant! Trobo una mica injust que els companys dels paladins tinguin exàmens igualment, perquè allà sota s'hi jugaran la vida com els paladins mateixos i tenen una mica menys de temps per a preparar-se... :$ Esperem que vagi bé i no mori ningú important.\nPer últim (per fi et deslliuro de la parrafada), tinc un missatge d'algú que es fa anomenar Cavallera dels Magatotis. Té una devoció a la fanfic perillosament comparable a la dels seguidors pel Voldemort, fins i tot més intensa, i diu el següent: "penja tant aviat com puguis!!!!!!!!!!!!!!!!!!!!!!!!! D: D: | :D :D | D: D: | :D :D"


Detingut quan intentava robar en un circ del passeig de Colom – CATzona\nDetingut quan intentava robar en un circ del passeig de Colom\nSense comentaris a Detingut quan intentava robar en un circ del passeig de Colom\n(ACN / Redacció) La Guàrdia Urbana de Barcelona ha detingut una persona per un presumpte robatori amb força a l’interior de la caravana d’un circ. Prèviament, dos agents dels Mossos d’Esquadra fora de servei havien retingut el presumpte lladre.\nEls fets van passar aquest divendres a la tarda a la zona del passeig de Colom, al districte de Ciutat Vella. Segons ha explicat la Guàrdia Urbana, l’individu havia intentat forçar l’entrada a la caravana del circ i, en ser sorprès, va voler fugir per la ronda del Litoral. Se l’acusa d’un presumpte delicte de robatori amb força a l’interior d’un domicili.\nDetenim, amb la col·laboració de dos @mossos fora de servei, 1⃣ persona per un presumpte robatori amb força en interior de domicili. El detingut va emprendre la fugida a peu per la #B10 després de ser sorprès mentre intentava forçar l’entrada de la caravana d’un circ.#gubUREP pic.twitter.com/qbEE9g1bir\n— Guàrdia Urbana Barcelona (@GUBBarcelona) September 4, 2021\n← btv notícies vespre → Teffi i l’ensalada russa satànica


Antic bloc de la Biblioteca - Escola Sant Jordi Lleida: Can seixanta\nDedicat a la Laia L. i a l'Alba M. perquè ahir al taller de Llengua en xarxa vam descobrir aquest web a l'edu365 de primària:\nEl joc multimèdia Can Seixanta és una eina educativa adreçada a l’alumnat de 3r a 6è de Primària que permet el treball dels hàbits saludables en relació amb l’alimentació, les relacions socials i l’activitat física. El joc es desenvolupa en una casa de colònies, Can Seixanta, on un grupet de nens i nenes estan fent unes estades. S’aprofiten tots els jocs que es troben a cada un dels racons de la casa (cuina, habitacions, terrassa...) per tractar els temes esmentats.\nEn iniciar el joc, els alumnes de les escoles trien un dels personatges protagonistes i van aprenent a través de les diferents propostes que se’ls presenten.\nDe les tres temàtiques possibles, l’equip docent escollirà quina vol tractar amb cada grupet i, abans o un cop finalitzat el joc, si ho considera oportú, podrà seguir gaudint de la proposta amb les activitats complementàries que ofereix aquesta guia. (Explicacions copiades de la guia docent "Can Seixanta".)\nEn aquesta guia s'hi pot trobar totes les explicacions necessàries sobre els jocs, sobre con el professorat pot controlar o guardar el que s'ha jugat...\nNo t'ho PERDIS! A la Laia i a l'AlbaM. els hi va agradar molt i a la vegada van llegir un munt!\nEtiquetes de comentaris: cicle inicial, Cicle mitjà, cicle superior, dia a dia, jocs, medi, respecte, ser


Yubileinaya Hotel Yaroslavl Rússia - Ofertes d'hotels amb els MILLORS DESCOMPTES EN LÍNIA\nKotoroslnaya Naberezhnaya 26, Leninski, Yaroslavl, Rússia, 150000 - Veure al mapa\nConvenientment situat a Yaroslavl, Yubileinaya Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Yaroslavl. Els clients de l'hotel poden gaudir de recepció 24 hores, instal·lacions per a reunions i banquets , centre de negocis, restaurant, visites turístiques.\nGaudiu de les comoditats d'alta gama com ara banyera hidromassatge, aire condicionat, calefacció, servei de despertador, mini bar per tal de relaxar-vos després d'un cansat dia. Durant el dia podeu gaudir de l'atmòsfera relaxant de sauna. Si buscau un allotjament còmode i adequat a Yaroslavl, faci de Yubileinaya Hotel la vostra llar.


Francesc Serés, reconegut pel gremi de llibreters per 'La Casa de foc' - Garrotxa Digital\nBarcelona - Publicat a les 11.24\nComentaris tancats a Francesc Serés, reconegut pel gremi de llibreters per ‘La Casa de foc’\nEls Premis Llibreter van anunciar guanyadors per als seus premis anuals, uns guardons que distingeixen llibres que les llibreries volen posar en valor i que no quedin amagats entre les constants novetats.\nEl premi en català se l’ha endut la novel·la ‘La casa de foc’, de Francesc Serés, resident a la Garrotxa. Una obra que confirma l’èxit de l’autor, recentment nomenat director de l’Institut Ramon Llull. El jurat n’ha destacat la “qualitat literària magnífica” i que l’autor “juga amb l’ambigüitat i retrata la foscor i les llums que pots trobar en una petita comunitat”, apuntant com “el paisatge conforma l’ànima de la gent que l’habita”.\nL’establiment 9 Sibuana Top Minerals canvia de propietari però manté la seva essència\nAra ja fa més de 10 anys que el carrer Antoni Llopis del centre d’Olot té una botiga de minerals i de diferents materials per a teràpies alternatives i el col·leccionisme. Es tracta de Sibuana, ara el 9 Sibuana Top Minerals. El seu nou propietari, Miquel…


a) Ser espanyol o tindre la nacionalitat de qualsevol dels estats membres de la Unió Europea, o aquells estats que, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors.\nb) Edat: tindre complits setze d'edat i no haver aconseguit l'edat de jubilació forçosa.\nc) Disposar, preferentment, d'experiència prèvia i de formació bàsica en alguna de les especialitats següents: Auxiliar de clínica, Auxiliar de Geriatria, Auxiliar d'Ajuda a Domicili, Título de Formació Professional de grau mitjà o equivalent en les especialitats de Tècnic en cures auxiliars d'infermeria, Tècnic en atenció a persones en situació de dependència o tècnic d'atenció sociosanitària o altres especialitats vinculades a la dinamització de semblants recursos socials.\nd) Compatibilitat Funcional: no patir malaltia, així com posseir les condicions físiques i psíquiques adequades per a l'exercici de les funcions pròpies del càrrec.\ne) Habilitació: no haver sigut separat per mitjà d'expedient disciplinari del servici de qualsevol de les administracions públiques, ni trobar-se en inhabilitació per a exercir funcions semblants a les que exercien en el que haguera sigut separat o inhabilitat.\nf) No trobar-se incurs en causa d'incapacitat o incompatibilitat, d'acord amb la legislació vigent en el moment.\nTots els requisits enumerats anteriorment hauran de posseir-se en el dia de finalització del termini de presentació de sol·licituds i mantindre els mateixos durant tot el procés selectiu i fins al moment del seu nomenament.\nLes sol·licituds es formularan segons el model elaborat per l'Ajuntament.\nA la sol·licitud s'afegirà la documentació següent:\na) Fotocòpia compulsada del DNI o document acreditatiu de la personalitat.\nb) Còpia compulsada de la titulació exigida.\nc) Justificants en originals o fotocòpia compulsada dels mèrits que s'al·leguen i que s'especifiquen en la base sexta; el tribunal valorarà únicament els mèrits que figuren en la documentació presentada i que s'adjunten a la instància.\ne) Projecte o Memòria d'Activitats que es realitzaran en la Unitat de Respir.\nEn el Registre General d'este siti en la Plaça Ajuntament núm. 1, dirigides a l'Ajuntament d'Eslida, Sr. Alcalde-President de l'Ajuntament. Les instàncies també podran presentar-se en qualsevol de les formes establides per la llei.


'Un camell d'orient', Manel | La primera espurna\n'Un camell d'orient', Manel\nManel (Grup de música)\nIl·lustracions de Roger Padilla\nUn dels grups de música pop en català de més actualitat, els Manel, acaben de publicar una nadala en dues versions: a través d'una cançó i a través d'un conte per a nens i nenes. És tracta d'Un camell d'orient, una petita història d'un camell que no aconsegueix que el Rei Mag que porta a sobre, amb l'objectiu de repartir els regals, es desperti. D'aquesta manera, el camell no té clar per on tirar i comença a posar-se nerviós perquè els nens i nenes esperen les seves joguines.\nEs tracta d'un conte que bàsicament il·lustra la cançó dels Manel amb els dibuixos de Roger Padilla, un dels membres del grup. La meva recomanació és que mentre els més petits llegeixen la història, escoltin el CD amb la cançó que acompanya el llibre, perquè d'aquesta manera la nadala és més viva i dóna més joc a la imaginació. Bones festes, amics!\nPublicat per Llegir en cas d'incendi a 14:27\nEtiquetes de comentaris: De 5 a 8 anys, Manel


Dimecres, 22/01/2020 - 20:25\nNova temporada de ¿Dónde estabas entonces? (La Sexta). Ana Pastor s’ha aturat en l’any 2001. Les torres bessones de Manhattan, l’arribada de Pau Gasol a l’NBA, la mort de Miguel Gila... I un cas, que jo tenia oblidat, i que agraeixo que ens l’hagi recordat: el de Nevenka Fernández, regidora de l’Ajuntament de Ponferrada, de 26 anys, la primera dona que es va atrevir a denunciar el seu cap assetjador, l’alcalde del PP Ismael Álvarez. Va guanyar als tribunals, malgrat que el fiscal en cap de l’audiència provincial la va tractar com si en lloc de ser la víctima fos una beneficiada. A aquest fiscal, José Luis García Ancos, van acabar expedientant-lo i retirant-lo del cas –cosa insòlita en aquells anys– per assetjament processal. El que va viure la Nevenka va ser un calvari. És important que aquest programa ho hagi recordat. Va guanyar als tribunals. Va quedar demostrat que va patir assetjament, persecució i agressions per part de l’alcalde. Però es va veure forçada a exiliar-se. L’últim que d’ella va transcendir és que vivia refugiada a Chester, al nord-oest d’Anglaterra. Una de les persones que més saben del cas és l’escriptor Juan José Millás. El 2005 va escriure la història. La va titular: ‘Hay algo que no es como me dicen: Nevenka Fernández contra la realidad’. Ara Millás ha participat en aquest programa i ens ha fet un retrat detallat, afinat i enormement meditable del que va passar a Ponferrada fa gairebé 20 anys enrere. Deia: «El seu món –era una dona de dretes– la menyspreava perquè havia denunciat la doble moral d’aquest món. I l’altre món, les esquerres, tampoc mai li van donar suport, perquè pensaven: ‘¡Que no hagués sigut de dretes!’. I la Nevenka es va quedar sola». O sigui, les trinxeres d’un costat la consideraven traïdora, i les de l’altre, que no era dels seus. És a dir, va guanyar als tribunals, però va ser condemnada a ser una empestada. Un pària errant.\nUn altre aspecte, més meditable si és possible, és quan el programa ens va mostrar la reacció que hi va haver a Ponferrada. Ens van explicar que la immensa majoria la consideraven una mala dona que havia portat a la perdició un bon home. ¡Ah! Veient les imatges del poble aïrat contra ella als carrers, he pensat que si s’hagués produït allà un referèndum, el poble l’hauria condemnat, i no a l’alcalde. Votar és la màxima expressió de la democràcia. La tele de vegades ens ajuda a meditar.\nTemes: Juan José Millás Ana Pastor La Sexta


urbanisme – Valentina Topofilia\nCÓRRER PEL CARRER\n11 mayo, 2016 11 mayo, 2016 luifergimAlgiròs, Anton Fivebr, Atletisme, Atletismo, calle Artes y Oficios, Calles, Carrers, El Roget, Federació Valenciana d'Atletisme, José Andrés el Roget, Luis Oliag, Nombres de Calles, Noms de carrers, plaça de l'atleta José Andrés "El Roget", Toponímia, urbanisme, Valencia, Valencia CF, Valencia FC, Vicente López Rosat, Vicente Salvatierra, Volta a PeuDeja un comentario\nÉs difícil trovar esportistes en els rètols dels nostres carrers. Principalment, perquè en el moment de la configuració de la identitat col·lectiva a través de la toponímia urbana, en moments puntuals de finals del segle XIX fins als anys 40 del XX, l’esport i els seus protagonistes, eren una rara avis que no tenien el reconeixement social suficient com per a representar a una societat i un règim, àvid d’herois i representants que legitimaren el seu poder. Inclús, durant el desenvolupisme dels anys 60 i 70, on es van retolar a València prop de 400 carrers, ningú va tindre en compte els mèrits que alguns d’ells havien contret per a representar a una societat que ja començava a idolatrar als primers referents esportius.\nUna de les primeres peticions per a retolar un carrer amb el nom d’un esportista valencià va ser, sens dubte, la que va arribar de la mà de la Federació Valenciana d’Atletisme, que en 1971 va sol·licitar a l’Ajuntament del llavors alcalde falangista Vicente López Rosat, la denominació de dos carrers amb els noms del fundador de la seua federació, Vicente Salvatierra i del primer referent de l’atletisme valencià, el corredor Josep Andrés.\nL’Ajuntament va desestimar la proposta i l’expedient es va quedar arxivat, fins que 10 anys després, esta vegada a petició de l’Associació de Veïns del carrer Arts i Oficis, es va rescatar la proposta de retolar un carrer amb el nom de l’atleta i veí del barri, José Andrés. Ara sí, el primer Ajuntament democràtic va accedir a la sol·licitud i va decidir, al juny de 1980, anomenar com “Atleta José Andrés el Roget” a una plaça de nova planta situada entre illes urbanes, al començament de les avingudes d’Aragó i del Port.\nEL VALÈNCIA FC I ELS INICIS DE L’ATLETISME A VALÈNCIA\nEls orígens de l’atletisme valencià es remunten a les primeres carreres pedestres, com així es coneixien llavors, que van tindre lloc acabat d’estrenar el segle XX i que més tard van ser impulsades durant l’Exposició Regional de 1909. Però no és fins a 1924 quan a instàncies de Vicente Salvatierra s’organitza la Secció Atlètica del València FC, la qual cosa propiciaria, eixe mateix any, la fundació de la Federació Valenciana d’Atletisme.\nEl Roget i la resta de components de l’equip d’atletisme del Valencia FC en 1924. Arxiu Recaredo Agulló\nEl València FC (Hui CF) que va ser fundat tan sols 5 anys abans, va adquirir, amb la instauració de les noves seccions esportives, tints de club total i poliesportiu, paradigma de l’esport en la ciutat de València i també en tota la Regió. De totes les seccions, la d’atletisme va ser la que més titulars li va donar al club, dominant l’escena atlètica valenciana des dels seus inicis fins al començament de la Guerra Civil. En set edicions de la Volta a Peu disputades entre 1924 i 1930 el club “che” es va proclamar campió en sis. I durant estos anys, el pioner i principal exponent va ser un jove prim i pèl-roig, a qui com és costum a València, tot el món coneixia com “el Roget”.\nJOSÉ ANDRÉS “EL ROGET”\nLa vida de José Andrés va estar molt vinculada a l’incipient València FC. Segons compten les cròniques, son pare era el conserge del Camp d’Algirós, el primer camp en la història del club. I allí, José Andrés es guanyava la vida, a banda de la seua professió en una fusteria, repartint refrescos entre els assistents al partit. Com no, corrent de banda a banda del camp.\nEl Roget prompte botaria a la fama guanyant les primeres edicions de la Volta a Peu en 1924 i el Campionat Regional de Camp a Través en 1925, ambdós lluint l’escut valencianista en el pit. En la Volta a Peu repetiria com a campió en 1925 i 1927, mentres que en el cros es va alçar victoriós de nou en les edicions de 1926 i 1928. Este palmarés, junt amb els rècords que ostentava de 3000 i 5000 metres en pista, li van catapultar a l’equip nacional d’atletisme, sent el primer atleta internacional valencià.\nJosé Andrés “el Roget”. Font: Federació Valenciana d’Atletisme.\nDurant els anys 20 i 30 del segle passat, José Andrés va ser, sens dubte, una icona de l’esport valencià. Tant és així, que va protagonitzar una de les anècdotes més entranyables i recordades en la València esportiva de sempre. El fet va ocórrer un primer de gener de 1925, quan els distints clubs esportius de València van decidir fer-li arribar a l’alcalde Luis Oliag, una felicitació d’Any Nou. Segons la idea perpetrada pel llavors entrenador del València FC, el txecoslovac Anton Fivebr, la felicitació hauria de recórrer en mans dels representants de cada club, un circuit urbà a manera de carrera de relleus fins a arribar a l’Ajuntament. Per unanimitat es va decidir que l’últim relleu ho donara José Andrés, com així va ser. El Roget va córrer els últims 200 metres i va ascendir al despatx de l’Alcalde per la gran escala de la Casa Consistorial, fent-li entrega de la felicitació i fonent-se ambdós en un abraç: “Amb esta abraçada a un esportista, abrace a tot l’esport valencià”, va sentenciar un emocionat Oliag.\nUNA PLAÇA AL SEU BARRI\nEl Roget va morir en 1971 i els seus restes mortals descansen en el Cementeri General, on, com a homenatge pòstum, la Federació d’Atletisme va col·locar una placa amb la inscripció:”l’Atletisme Valencià al seu campió”. El nom del carrer li va ser denegat en l’ocàs del franquisme per algun il·luminat de l’Ajuntament que va voler vore en el malnom “el Roget” una tendència política en compte del seu característic color de pèl. Però els veïns del barri d’Algirós, que ho recordaven córrer i entrenar entre les seues hortes no van desistir en l’interés de reparar l’injust oblit a què havia sigut sotmés i van aconseguir que, 10 anys després de la seua mort, una plaça a escassos metres del camp on repartia refrescos, porte el seu nom. Hui, la placa primigènia de taulellet pintat és a penes perceptible a causa del seu mal estat de conservació, però aguditzant la vista encara s’intuïx la silueta d’un corredor junt amb el rètol: Plaça de l’Atleta José Andrés “el Roget”.\nPlaca de taulell pintat situada a la plaça dedicada al Roget.


Visió General – femiot.cat\nEn el marc de la iniciativa FEM-IoT s’impulsen dos projectes de recerca per treballar conjuntament els reptes de futur de la IoT a Catalunya, concretament en l’àmbit de les ciutats intel·ligents. El primer projecte, anomenat “Infraestructures de Carrer Connectat”, té la finalitat de dissenyar una arquitectura global i integrada que tingui la capacitat de donar resposta a totes les necessitats de connectivitat i serveis d’una ciutat intel·ligent.\nD’altra banda, l’agrupació també promou el segon projecte “Valorització de les dades de la IoT” i que té l’objectiu dissenyar i desenvolupar la plataforma de valorització de dades del projecte de forma federada amb tots els participants per a integrar grans volums de dades i unificar estàndards de hardware i software.\nFEM-IoT està coordinada per la Fundació i2CAT i és una de les 9 agrupacions de tecnologies emergents acreditades per la Generalitat de Catalunya\nContribuir a la innovació\nContribuir a la innovació d’indústries líders que formen part de l’estratègia d’especialització intel.ligent de Catalunya.\nGenerar i retenir llocs de treball\nGenerar nous llocs de treball o retenir el talent tant en els centres de recerca com en les empreses amb una alta qualificació.\nAugmentar el pes de la recerca\nAugmentar el pes dels projectes de recerca aplicada i valorització de resultats en els centres de recerca de Catalunya.\nCreació d'empreses IoT\nComplementació, si s’escau, de l’oferta d’empreses en IOT mitjançant la creació de noves empreses i/o la realització de joint-ventures amb empreses d’aquest àmbit emergent per a la introducció de noves tecnologies disruptives.\nTransformar i transferir\nTransformar i transferir els resultats de la recerca existents en productes i processos disruptius, intensius en coneixement i d’alt valor afegit per als futurs productes i serveis de la IoT\nREptes de l'agrupació


Instal·lació de finestres en un pis de Roda de Ter - PerfilTer - Vic, Osona\nLes finestres antigues de fusta amb el temps es desgasten i deterioren. Molt sovint ens trobem amb aquest problema en cases antigues. No tanquen bé i deixen passar l’aire de l’exterior, de manera que a l’hivern costa molt mantenir la casa calenta. A més, ofereixen una imatge d’un estil que ha quedat obsolet. Un canvi de finestres aporta moltes millores. Les finestres d’alumini o de PVC tanquen hermèticament i per tant permeten estalviar energía tant a l’estiu com a l’hivern amb la calefacció.\nEn aquest pis de Roda de Ter hi havia unes antigues finestres de fusta que no tancaven bé. Ens van encarregar una reforma completa de tots els tancaments de l’habitatge. S’han canviat totes les finestres de la casa i s’hi han instal·lat unes noves finestres de PVC imitació fusta.\nAl menjador, cadascuna de les finestres antigues estava formada per tres seccions. Les noves finestres són practicables i de dues fulles. D’aquesta forma l’obertura és més gran i dona més amplitud i lluminositat. A la part inferior s’hi ha instal·lat un vidre fix glaçat, que permet el pas de la llum però no la visió. A més, s’hi han instal·lat unes noves persianes motoritzades que funcionen amb un comandament.\nA la resta d’habitacions l’habitatge també s’hi han col·locat finestres practicables de dues fulles també amb persiana motoritzada.\nTambé s’ha canviat la porta d’accés a casa. L’anterior era de fusta i la nova és una porta de PVC imitació fusta del mateix color que les finestres. Els colors de fusta estan codificats i estandaritzats de manera que sempre és exactament igual en tots els elements.\nAquesta obra la vam fer causant les mínimes molèsties i ens vam endur les antigues finestres per ser depositades a la deixalleria per ser tractades correctament.\nAmb tots aquests canvis, l’habitatge ha canviat totalment. La porta és més robusta i per tant s’ha guanyat en seguretat. Les finestres tanquen millor i ofereixen un aïllament tèrmic que permet estalviar energía. I finalment hi ha una millora estètica considerable, les noves finestres donen més amplitud i llum al pis. Canviar les finestres de casa teva et permet no només estalviar energía sino també canviar la imatge de casa, és com canviar de casa.


Salvini convoca un concurs a les xarxes socials i el premi és un café amb ell - À Punt\nSalvini convoca un concurs a les xarxes socials i el premi és un café amb ell\nEn 2019, el ministre i vicepresident del govern italià ha estat absent del ministeri 95 dies.\nFotograma del vídeo de Salvini / Twitter\n17 de maig 2019 - 21:05\nEl vicepresident del govern i ministre de l’Interior italià, Matteo Salvini, ha llançat un concurs a les seues xarxes socials. A través d’un vídeo, Salvini explica les formes de participar en el concurs “Vinci Salvini” (‘Guanya Salvini’). Així, com més m’agrada tinguen les publicacions del ministre de l’interior a les seues xarxes, els participants podran guanyar una telefonada del polític o fins i tot conéixer-lo en persona.\nEn l’actualitat, Salvini té un milió cinc mil seguidors en Twitter, 3,6 milions en Facebook i 1,4 milions en Instagram.\nLa seua campanya electoral de cara a les eleccions europees s’està centrant sobretot en les xarxes socials, on manté una activitat diària. D’aquesta manera, el líder del partit d’ultradreta Lliga pareix que es preocupa més per assistir a actes i omplir les seues xarxes socials que assistir al ministeri, on la seua absència laboral arriba al 70 per cent, segons publica La Repubblica.\nEl diari ha calculat que en els quatre mesos i mig de 2019, el ministre i vicepresident italià ha estat absent del ministeri 95 dies, mentre que ha participat en 211 esdeveniments entre comicis i reunions no institucionals.\nEn el Ministeri de l’Interior, assegura el diari, comenten amb ironia que per a parlar amb Salvini és millor apuntar-se al concurs que el ministre ha organitzat i en el qual el premi és una telefonada amb ell.\nEl líder de la Lliga suma 211 actes entre esdeveniments públics, mítings, festes de la Lliga i sopars per tota Itàlia.


Ernest Plana Larrousse. Vicepresident de la FOEG. girona.\nEl passat dimecres, 21 de juliol, era a casa d'uns familiars, a Llançà, i vaig presenciar com els bombers, els Mossos d'Esquadra i la policia local treballaven en l'extinció de l'incendi originat en un turó situat al davant de la casa. Amb aquestes ratlles vull destacar l'eficàcia i la professionalitat amb la qual van treballar tots tres cossos i felicitar-los per una magnífica actuació que va evitar la propagació del foc. De fet, mitjançant les tasques d'organització i extinció per part dels efectius terrestres i la ràpida resposta dels helicòpters i dels hidroavions, en ben poca estona l'incendi estava apagat. Reitero, doncs, el meu reconeixement cap a la feina ben feta.\nTanmateix, no vull deixar passar l'ocasió per denunciar el comportament de totes aquelles persones que eren allà, contemplant l'incendi, talment com si es tractés de focs artificials i... fent nosa. Imagino que no eren conscients que la seva presència dificultava l'actuació dels bombers, els Mossos d'Esquadra i la policia local.\nLa cara i la creu d'una situació d'emergència que es va resoldre de forma brillant.\nEl Sr. Castells i ètica\ncristina bas. can pol de dalt. vilanna.\nDesprès de veure i escoltar la compareixença del conseller Castells en la Comissió del Parlament sobre l'afer de l'hotel del cas Palau-Millet em pregunto si té alguna vegada temps per fer autocrítica. Sempre m'han ensenyat que abans d'obrir la boca, cal veure el que tu fas. Aquest to seu, prepotent, fatxenda, amb aquest mirada inquisidora, volent donar exemples de moralitat i ètica en anomenar gent i els partits -inclòs el seu-, em semblen fora de lloc.\nI més, quan ell mateix va nomenar en aquest segon tripartit com a director d'Ener?gia el Sr.Agustí Maure, exnúmero 2 de REE, promotora de la polèmica MAT. Ja vàrem veure de quin peu calçava el Sr. Castells i tot el seu Departament. Empreses privades amb milions d'euros de beneficis per un pèssim servei. Reclamacions de la nevada del març que no només no han pagat sinó que ni han contestat en més de 4 mesos -i això depèn d'aquest trist home-. Milions d'euros per uns in?formes inútils, però a mans de gent ben coneguda i connectada. I el que no coneixem. I la fiscalia, on és? On són els jutges de mans netes? On podem confiar la societat civil quan veus aquests "savis" que ens volen alliçonar i fer-nos combregar amb les seves idees? Pobre país, a mans de qui estem... Preparem la falç, que no només cal fer-la servir a Madrid... Ací també convé segar ben arran.\nJOSEP SERRA QUINTANA. GIRONA.\nEl Departament d'Economia ha començat a investigar les múltiples irregularitats detectades a Caixa Girona i la seva Fundació. Des de les vendes d'art milionàries del seu expresident fins a les factures injustificades d'alts càrrecs, passant per les relacions comer?cials de consellers i les seves famílies amb l'en?titat. Mirin, l'extinció de l'última entitat financera gironina ha estat possible gràcies a la incompetència d'uns pocs i la connivèn?cia de molts altres. Ara caldrà afegir a aquesta manca de professionalitat i capacitat més absoluta les sospites de corrupció, com no pot ser d'una altra manera al nostre país. El problema és que la vinculació política d'aquestes entitats no permetrà que s'aixequin moltes catifes i es depurin respon?sabilitats. Aquí rau la veritable desafecció de la gent amb la política. No només permet i empara el més que probable delicte en benefici propi, sinó que a sobre defensa els de la seva mena i les responsabilitats s'escapen pel desguàs de la vergonya. El desànim s'estén cada dia més i la manca d'autoritat moral ens enfonsa a la trista indiferència. Un fàstic.\nBlanes està pressionada\nJoaquim Gubert i Casanova. blanes.\nCap poble s'hauria de veure pressionat pel col·lectiu gai com ho estem a Blanes. Primer ens imposen el seu emblema de Blanes "Gayfriendly" per damunt dels altres col·lectius d'heterosexuals, de malalts, de gent gran amb dificultats, de mares soles, aturats, que estan més necessitats de suport; mentre que tots sabem que els gais són un col·lectiu amb alt poder adquisitiu.\nPosteriorment ens volen imposar la seva festa de "l'orgull gai", promocionant i fomentant entre els nostres joves les seves inclinacions sexuals a través de les desfilades i espectacles que són una falta de respecte envers la resta de la població. Ens diuen que busquen normalitzar la seva situació, però ells mateixos es diferencien amb aquest tipus d'actuacions estrafolàries i de mal gust. Només vull demanar a l'Ajuntament de Blanes que apliqui una mica de seny i sentit comú a les seves decisions, governant per a tots i no pas per als qui fan més soroll.


El grup de Whatsapp preferit de Gerard Piqué\nGerard Piqué, en un entrenament a la Ciutat Esportiva.\nEl futbolista català comparteix grup amb jugadors del Reial Madrid, amb qui fa bromes al voltant dels resultats dels seus equips\nGerard Piqué s’ha obert en canal en un text publicat a The Players Tribune, una plataforma destinada als esportistes i en la qual el central català ja va entrevistar-hi Luis Suárez o Neymar Jr. El blaugrana ha explicat, a banda de la seva crisi amb Pep Guardiola durant la temporada 2011-12, altres anècdotes relacionades amb el futbol i amb la seva vida personal. Una d’elles, un grup de Whatsapp que ell mateix va crear, que comparteix amb jugadors del Reial Madrid i que “vaig anomenar ENHORABONA”.\nDe fet, aquest és el seu grup favorit: “Tothom sap que els futbolistes tenen grups de Whatsapp. Jo en tinc un amb els meus amics de casa i en tinc un altre amb els companys del Barça. Però el meu preferit us sorprendrà. A principis d’aquesta temporada, quan estàvem a vuit o nou punts de distància del Reial Madrid a la Lliga, vaig començar un grup especial amb jugadors de la selecció espanyola que juguem al Reial Madrid i al Barça.”\nI segueix, amb bufetada als mitjans de comunicació inclosa. “Si només llegiu el que diuen els mitjans, pensareu que ens odiem els uns als altres. Però, realment en duem molt bé, parlem de tàctica, de filosofies de futbol i també de llibres que llegim. No, és broma! El què fem en aquest grup és fer-nos bromes els uns als altres sobre el Barça i el Madrid! És el millor, som com nens. I la veritat és que és molt divertit per a mi, perquè som a 15 punts del Madrid a la Lliga i, per tant, sóc creatiu en les meves respostes.”


CARREGUEM EL QUATRE DE VUIT, DESCARREGUEM EL CINC I EL SET\n(4d8c, id5d7, 5d7, 7d7, 2Pd5sim)\nEspectacle casteller majúscul el que aquest dissabte es va veure a la diada de la festa major de Vilanova. Les tres colles participants van regalar els seus millors castells del moment a una plaça de la Vila on no hi cabia ni una agulla. Els Bordegassos de Vilanova van carregar el quatre de vuit, mentre que la Colla Jove Xiquets de Tarragona i els Castellers de Vilafranca van completar el nou de vuit, acompanyat de dos castells de nou i el pilar de set.\nAmb el cel amenaçant pluja des de bon començament, la diada va començar amb els Bordegassos atacant de bon començament el seu principal repte. Algunes dificultats d'encaix del pis de segons van fer desmuntar dos peus, però a la tercera el castell va tirar amunt amb decisió. El castell va pujar amb bones mides, tot i que des de bon començament es va veure que no seria un castell còmode, la canalla no va dubtar ni un segon i els Bordegassos van coronar el carro gros. Ara tocava defensar la descarregada d'un castell que havia quedat una mica rebregat. De lluita n'hi va haver, però no prou per evitar que el gran objectiu dels vilanovins quedés a mitges. L'enxaneta fins i tot va tenir temps de baixar de la pinya, però coincidint amb la sortida de dosos el castell es va trencar entre quarts i quints. Aquest va ser el primer quatre de vuit d'un dels segons i de l'aixecadora. També s'hi estrenaven en una nova posició l'enxaneta, la parella de dosos i una quarta, a més de nombroses posicions de la pinya.\nEls vilanovins van optar per aixecar el peu de l'accelerador a segona ronda, amb un cinc de set que van descarregar a la segona, després d'un intent desmuntat per lesió d'una de les castelleres que hi pujava. Per completar la diada, els Bordegassos van descarregar el set de set, a més de dos pilars de cinc de comiat.\nPel que fa a la resta de colles, mateixos castells, tot i que sensacions un pèl diferents. La Jove de Tarragona volia portar per primer cop a Vilanova dos castells de nou, però anava més enllà i també es proposava atacar el seu primer gamma extra de la temporada: el nou de vuit. Un nou de vuit que a Vilanova encara no s'havia vist mai a la història. Per sortir els liles van escollir un tres de nou de postal, lleuger, i que no a llarg termini els podria permetre somiar més enllà. A segona ronda va arribar el torn del nou de vuit. Un castell colossal, que la Jove afronta amb tres enxanetes, i que va descarregar sense passar gaires angúnies. D'aquesta manera, es van convertir en els primers a alçar aquest castell a Vilanova. Per tancar la diada van completar el quatre de nou i el pilar de set. Diada extraordinària; la millor que han fet mai al Garraf.\nLa mateixa diada sensacional que van completar els Castellers de Vilafranca, amb la diferència que dues setmanes enrere el cap de colla dels verds havia anunciat que portarien a Vilanova la torre de nou. De fet, al mes de juny fins i tot es parlava del cinc de nou. Però l'assalt als primers gamma extra aquest any els està costant una mica més en comparació als darrers anys. En tot cas, un cop més van tornar a dur castells de nou a la capital del Garraf, i si la Jove va estrenar-hi el nou ells el van estrenar amb un sol enxaneta. Van arrodonir-ho amb el pilar de set. La plaça esperava el de vuit, però és que els verds potser la tenen massa ben acostumada.


Qüestió de coherència (Agustí Mas)\nDecidir a qui destinem els nostres diners és a les nostres mans, i val la pena invertir-los en algú que ens respecta com som\n5 min. 18/01/2020 23:30\nArticles com aquest, sovint els escric aprofitant el temps que em proporciona un trajecte ferroviari que faig un cop per setmana, amb anada i tornada. Tinc comprovat que amb cotxe segurament tardaria una mica menys a fer el recorregut, tindria uns horaris una mica més flexibles i no hauria de patir per si els trens d’aquesta línia tan desprestigiada van amb retard, ja sigui per no fer salat al curset que faig o per arribar a l’hora a casa, cansat després d’un dia ben intens. També és cert que, d’alguna manera, amb el tren guanyo per a mi un temps que, si no, el volant me’l robaria. A més, penso que si tinc l’opció d’arribar a la destinació amb un servei de transport públic raonable, cal apostar-hi per qüestió de consciència de comunitat. És a dir, el tren circula igualment tant si l’agafo com si no. Però, si l’agafo, hi ha un cotxe menys contaminant i ocupant espai per transportar tan sols una persona. Sigui com sigui, per damunt de tot, l’escullo per què, malgrat les diverses amenaces de tancament i la deixadesa del govern espanyol, m’agrada que el meu territori encara conservi aquesta línia de tren tan històrica com singular. Ras i curt: si vull que segueixi havent-hi tren, trobo bàsic que hi hagi gent que el faci servir tant com pugui, començant per mi mateix, que n’optimitzi l’existència i en reivindiqui el bon funcionament. És qüestió de coherència.\nDe la mateixa manera, no dubto que som molts els que volem que tot allò que és nostre i que és singular segueixi existint i així ho reivindiquem. Però com molt sovint passa amb els desitjos, poques vegades es fan realitat si no fem allò que tenim a l’abast perquè es compleixin. Una recepta, aquesta, que podem aplicar a la pervivència de la nostra llengua.\nBen poca feina comporta començar les converses en català; ja som a temps de canviar d’idioma si no ens entenen. Tampoc ens robarà gaire estona configurar el navegador d’internet en català i això ens assegurarà que tots els webs disponibles en el nostre idioma se’ns hi presentin automàticament. Encara ric recordant una companya de feina que s’indignava en veure que la pàgina web de la Generalitat de Catalunya li sortia per defecte en castellà. No havia fet aquest pas! Quant d’esforç va costar tenir el sistema operatiu Windows i el programari d’ofimàtica disponible en català... Doncs per què, aquells que encara el teniu en castellà no opteu per la vostra opció lingüística? I això que tots aquests passos es poden superar amb ben pocs clics seguint les instruccions del web Catalanitzador.cat!\nDe la mateixa manera, per què no apliquem aquesta autoestima lingüística quan comprem productes? Hi ha molts articles amb els quals, adquirint-los, podem premiar ja no el compromís amb la llengua sinó el compliment de la legislació en matèria d’etiquetatge que hi ha a Catalunya en detriment a les firmes que se’l salten. De fet, fins hi tot hi ha diverses cadenes de supermercat que etiqueten els seus productes de marca blanca en català. I si no, encara queden botigues de tota la vida que venen producte de proximitat i/o a granel i ho fan en català. Tot això és igualment aplicable als serveis. La nostra companyia telefònica, a qui molts paguen rebuts astronòmics, respecta aquest signe de la nostra identitat personal que és la llengua? Ens hi atén? El nostre caixer automàtic ens parla en català? Llegim en català sempre que podem? Ens informem en aquest idioma?\nPer escollir amb responsabilitat lingüística, a internet hi ha moltes eines que ens poden ajudar. Un exemple és l’aplicació per a mòbils CatalApp, en què els usuaris avaluen l’atenció lingüística dels comerços de tots els països catalans. Per a joguines, podem consultar aquest web, que com la CatalApp també és de la Plataforma per la llengua, o aquest altre del Consorci per a la normalització lingüística. També ens pot inspirar el baròmetre de l’associació de Webmàsters independents en català, de cultura i d’àmbits cívics, que ens detalla quines empreses tenen el web en el nostre idioma. O, alhora, pot ser útil fer una ullada a webs com el de la marca Benfet, d’empreses compromeses amb el territori. Per contra, ja no és possible consultar el portal de la campanya Consum estratègic, de l’Assemblea nacional catalana, tancada per gentilesa d’un jutjat barceloní, a instàncies de la patronal espanyola Foment del treball nacional.\nDecidir a qui destinem els nostres diners és a les nostres mans, i val la pena invertir-los en algú que ens respecta com som. I, al marge de fomentar-ne l’ús, en definitiva, salvar la llengua té una recepta. I aquesta recepta és fer que la llengua sigui necessària. Si no la utilitzem, si no la triem, si no la consumim, no ho serà i ens instal·larem en una contradicció. És qüestió de coherència.


Chimo Bayo: "Van decidir que havien d’acabar amb nosaltres, i ho van fer"\nGlobal icon-chevron-right Espanya icon-chevron-right Barcelona icon-chevron-right Chimo Bayo: "Van decidir que havien d’acabar amb nosaltres, i ho van fer"\nChimo Bayo: "Van decidir que havien d’acabar amb nosaltres, i ho van fer"\nDivendres arriba el festival Love the 90s al Palau Sant Jordi, parlem amb Chimo Bayo, un dels participants més recordats i carismàtics de l’espectacle\nVas ser un nom molt popular durant els anys 90.\nVa haver-hi una època en què vaig parar de punxar per dedicar-me a la televisió. Però en tornar-hi, ja no m’he aturat. Hi ha la percepció que, quan has tingut un pic de popularitat tan alt, en baixar una mica sembla que no existeixes, però puc dir amb orgull que soc un dels DJs de més trajectòria del país. Fa poc també he publicat una cançó trap amb els Beauty Brain, estic sempre actiu.\nEl ‘bacalao’ s’està reivindicant últimament. Per què aquest revival?\nPerquè l’estigma que ens va caure als de la Ruta ha caigut. Vam ser el cap de turc per acabar amb un moviment cultural hedonista: aquella va ser l’última escena que pensava únicament a passar-ho bé. La gent, amb el temps, s’ha adonat que el que hi ha ara no és tan divertit ni eclèctic.\nSembla que heu necessitat una absolució històrica.\nMai no vaig pensar que féssim res malament, tot i que la meva família, per exemple, no ho portava bé. A la premsa es deia que érem pràcticament dimonis! L’únic que poden tirar-nos per la cara és que vam fer felices milers de persones.\nD’on venia aquesta criminalització?\nEl tema de la droga que s’hi consumia va influir-hi, però no podem ser tan ingenus de pensar que en altres moviments influents com la movida prenien ibuprofens. Al final, tot va ser un problema polític: van decidir que havien d’acabar amb nosaltres, i ho van fer.\nLlavors tenies cançons que eren número 1 de vendes.\nI no només amb Así me gusta a mí, vaig aconseguir-ne fins a quatre. Ho vaig viure amb total naturalitat, i és una cosa que encara em passa avui dia: soc exactament el mateix nano que quan vaig començar.\nAmb Love the 90s la resposta del públic està sent superpositiva.\nTot és molt intens i passa de pressa, però sonen cançons que van marcar una època. Aquesta és la clau de l’èxit. De moment tant a València com a Madrid ha estat espectacular. La gent destaca que l’ambient és molt sa, nostàlgic i maco. És un festival que et posa la pell de gallina i rejoveneix, i ni nosaltres ni el públic som gaire joves


PUV Espanya inacabada - Llibre\nUna anàlisi aguda de la controvèrsia sobre la pluralitat nacional d'Espanya i alhora un conjunt de propostes vers una superació integradora dels vells dilemes, a partir d'una concepció moderna i eficaç de l'articulació dels diversos nivells de govern. La pluralitat vista com un valor i no com un problema o com un llast. Una aportació substancial a un debat decisiu de la democràcia a Espanya.\nEspanya inacabada vol suggerir una idea global positiva. Més que un «problema» hi ha una realitat complexa en construcció permanent, un procés obert. Però en comptes de percebre la complexitat i les situacions difícils com una amenaça, l'autor aposta per aproximar-s'hi analíticament i per entendre-les com a fortalesa i oportunitat. Estructurat en dos grans blocs -«Història d'un desencontre» i «Sobre l'eficàcia de l'Estat»- aquest assaig dóna compte del debat sobre la pluralitat nacional d'Espanya i avança propostes vers una superació integradora dels vells dilemes, a partir d'un concepte modern i eficaç de l'articulació dels diversos nivells de govern. La pluralitat hi és entesa com un valor, com a riquesa, i no com un problema o com un llast. Sense dubte, aquesta serà la pedra de toc de la definitiva maduració democràtica de la nostra societat. Joan Romero (Albacete, 1953) és catedràtic de Geografia Humana de la Universitat de València i director de l'Institut Interuniversitari de Desenvolupament Local. Des de 2002 és responsable del projecte d'investigació «Estratègies de Cooperació i Desenvolupament Territorial a Espanya». Participa també en projectes d'investigació de l'European Spatial Planning Observation Network. D'altra banda, ha estat secretari general tècnic del Ministeri d'Educació, conseller d'Educació i Ciència de la Generalitat Valenciana, diputat i portaveu d'Educació al Congrés dels Diputats i, entre 1997 i 1999, secretari general del PSPV-PSOE.


Elter, el portal d'Osona - Es commemoren els 50 anys de l'arribada de la Flama del Canigó\nEs commemoren els 50 anys de l'arribada de la Flama del Canigó\nArola Cumeras | dijous 15 de juny de 2017 12:04h\nPel juliol Manlleu farà un gran acte amb recital de Canigó i concert de Feliu Ventura\nL'acte d'encesa de la flama a Manlleu, el 2016\nManlleu, | Manlleu comença a celebrar que ja fa 50 anys de l’arribada de la Flama del Canigó a la població per reivindicar la llengua i la cultura catalanes. Aquest dijous a les 8 del vespre a la sala d’exposicions de Can Puget es fa el pregó, que pronunciarà Daniela Grau.\nÉs una de les activistes de la Catalunya Nord, concretament de la població d’Elna, i professionalment “s’ha dedicat a ser professora universitària i d’institut i ha ensenyat el català i l’alemany”. Així ho ha explicat Lluís Soler, president de Tradifoc, que ha remarcat que acompanyarà el pregó la coral de l’escola Vedruna de Manlleu “que en els últims anys en fan costat i interpretaran melodies i cançons molt adients per les dates”. La combinació “és molt adient, perquè les dues forces donaran a l’acte un plus molt important”.\nEl següent acte ja serà el matí del dia 23 de juny, quan s’anirà fins a Coll d’Ares. És un moment especial perquè “es compleixen 50 anys que la Flama va arribar a Manlleu” i també “ens ha commogut a tots perquè ens ha deixat en Xavier Valls, un dels arquitectes d’aquest moviment”. Un cop es baixi, es farà la ruta preparada “per anar a portar la flama als diferents llocs, com Molló, Sant Pau de Segúries, Montesquiu, Sant Quirze, els pobles de la Vall del Ges i arribarem a Manlleu”. Un cop a la ciutat “es farà una rebuda com cal, amb parlaments diversos”. Entitats d’arrel tradicional com “sardanistes, geganters, castellers o grallers ens faran una mostra d’habilitats” i es ballarà “una sardana al voltant d’una foguera, a la plaça, i després anirem a la plaça de la Flama del Canigó per encendre el peveter i sentir cançons de Joan Usart”.\nEl 7 i 8 de juliol, Trobada de Territoris de Parla Catalana\nEls actes s’allarguen perquè el 7 i 8 de juliol es vol fer la Trobada de Territoris de Parla Catalana, aprofitant “els 40 anys del Congrés de Cultura Catalana i la celebració aquesta dels 50 anys d’arribada de la flama a Manlleu”. Amb les “dues efemèrides juntes, ho celebrarem a través d’un congrés”. Es començarà amb una conferència inaugural d’Antoni Ayala, sardanes amb la Cobla Ciutat de Girona a Dalt Vila i es continuarà dissabte 8 amb una taula rodona sobre l’ensenyament del català, la lectura del poema Canigó amb l’actor Lluís Soler i més actes vinculats. Es farà una “mostra d’entitats d’arrel tradicional” i es parlarà “de polítiques i de literatura catalana”. S’acabarà amb concerts de Feliu Ventura i Joan Usart i un sopar de cloenda. Soler s’ha mostrat “molt agraït amb l’Ajuntament de Manlleu, que s’hi ha posat en cos i ànima perquè aquest projecte tan ambiciós es pugui fer”. El Congrés té suport de la Generalitat, la Diputació i el Congrés de Cultura Catalana.\n- Ja estan obertes les inscripcions pel Manlleu Film Festival 2019 (15 de juny de 2017)\n- Boira Baixa i Arran organitzen una conferència sobre el Rif (15 de juny de 2017)\n- El Teatre Centre obrirà les portes el pròxim 28 de desembre (15 de juny de 2017)\n- L'observació dels ocells del Ter com a activitat per aquest cap de setmana (15 de juny de 2017)\n- L'exposició interactiva «Menja bé, tu hi guanyes» arriba a la capital del Ter (15 de juny de 2017)


COCEMFE València ha desenvolupat programes de suport i atenció soci-sanitària, foment de la vida independent i cooperació, per a persones amb discapacitat\nCOCEMFE València ha desenvolupat durant el 2019 tres programes dirigits a persones amb discapacitat física i orgànica, amb l’objectiu de millorar la seua qualitat de vida, ateses les necessitats soci-sanitàries, d’informació i de transport.\nAquests tres programes “Foment de l’autonomia personal per a persones amb gran discapacitat física”, “Punt d’Informació Especialitzada en discapacitat” i “Transport Adaptat, Independència Assistida i Autonomia Personal”, s’han executat gràcies a les subvenció de 220.000€ procedent de la Convocatòria per al desenvolupament de programes i serveis de promoció d’autonomia de persones amb diversitat funcional, de la Vicepresidència i Conselleria d’Igualtat i Polítiques Inclusives, entre altres.\nEn el programa “Foment de l’autonomia personal per a persones amb gran discapacitat física” s’ha parat atenció sociosanitària, suport psicològic i teràpia ocupacional a 69 persones amb discapacitat dins i fora del domicili amb l’objectiu de millorar la qualitat de vida, l’autonomia personal i la inclusió social de les persones amb discapacitat i poder afavorir així la permanència en el seu entorn en el qual desenvolupa la seua vida.\nEn el programa de “Transport Adaptat, Independència Assistida i Autonomia Personal, s’ha oferit una forma alternativa de transport a 70 persones amb discapacitat que, per diverses causes, tenen dificultats per a utilitzar el transport públic col·lectiu de manera independent, fins i tot quan és accessible, afavorint la vida independent.\nEn el programa “Punt d’Informació Especialitzat en discapacitat” s’han resolt 969 consultes d’informació i assessorament referit a temes d’interés del col·lectiu de persones amb discapacitat física i orgànica; ajudes tècniques, legislació, accessibilitat, recursos, prestacions, pensions, voluntariat, associacionisme, etc.


El proper dimecres 7 d’abril, tornem a posar en marxa l’ESCOLA DE TENNIS TAULA DEL CENTRE.\nPer nens i nenes de 6 a 16 anys.\nTots els dimecres de 18:00 a 20:00 hores.\nApuntat trucant o anant a secretaria de dilluns a divendres de 10.30 a 13.30 i de 16.30 a 19.30.\nFes esport! Fes Centre!\nLa Federació de Colles de Sant Medir, la Fundació Festa Major de Gràcia i El Centre Moral Instructiu de Gràcia convoquen el 18è Concurs Literari “Vila de Gràcia 2021”.\nEls Jocs Florals de la cultura popular gracienca.\nAquí podeu consultar les bases:\nBases Concurs Contes i Poesia\nBases Concurs Textos Teatrals\nRecepció d’obres fins el 26 de març.\nEl proper diumenge, 7 de març a les 18.00 hores, inaugurem a El Centre el 1er Cicle Amb Veu de Dona a Gràcia amb el Concert del Cor Musics’Son.\nEl cor que ens visita, forma part del Centre d’Educació Musical MUSICS’SON amb seu a l’Oratori de Sant Felip Neri de Gràcia i està format únicament per dones, sota la direcció de Sheila García Barba.\nEl repertori que ens oferirà serà variat, amb peces clàssiques del segle XIII, cançons catalanes molt conegudes, com “El cant del Poble” i d’altres de diverses procedències (Brasil, Colòmbia, etc.).\nConcert emmarcat dins el Dia Internacional de la Dona.\nPreu entrada Covid (per tothom): 3€\nEntrada anticipada a: http://entrapol.is/jgo1m\nO capturant aquest codi QR\n1er Cicle amb Veu de Dona a Gràcia\nUs fem a mans la programació del 1er Cicle amb Veu de Dona a Gràcia:\nDiumenge, 7 de març de 2021 a les 18:00 hores\n“Concert del Cor Musics’ Son”\nPreu entrada: 3€\nEntrades a: http://entrapol.is/jgo1m\nDiumenge, 21 de març a les 12:00 hores\n“Contes fets de terra i aigua”\nEntrades a: http://entrapol.is/BgK2z\nDiumenge, 24 d’abril de 2021 a les 12:00 hores\n“Recital Passarel·les, cantar i dir”\nEntrades a: http://entrapol.is/TX9J7\n152è Aniversari d’El Centre\nAvui, 2 de febrer és el 152è Aniversari d’El Centre.\nMalauradament, degut a les restriccions anti-covid, aquest any no ho podrem celebrar com ho fem habitualment.\nNo ens podrem trobar a la Sala d’actes de l’Entitat, no podrem fer entrega de les insígnies de soci, de plata i d’or, no podrem compartir l’aperitiu, ni podrem presenciar l’obra de teatre que cada any el nostre Grup de Teatre ens prepara per aquesta data.\nTot i això, us tenim presents a tots i totes i ben segur que l’any vinent ens podrem retrobar i celebrarem els dos aniversaris amb moltes més ganes i il·lusió.\nEn aquest dia tan assenyalat, us volem enviar tot el nostre agraïment per ser i estar, per formar part de la família del Centre en aquest moments tant durs.\nGràcies, moltes gràcies a tots i totes!\nUs adjuntem un petit vídeo commemoratiu: 152 anys d’història\nEns veiem molt aviat.\nEl Concurs de Teatre On-Line neix de la situació de canvi provocada per la crisi-pandèmia global de la COVID-19.\nDavant la impossibilitat de realitzar els projectes habituals, el Centre Moral Instructiu de Gràcia “El Centre”, ha redissenyat la seva activitat i presenta el Primer Concurs de Teatre On-Line per a Companyies Amateurs de creació i escriptura originals, en català.\nUs adjuntem les bases i el formulari d’inscripció del 1er Concurs de Teatre On-Line Vila de Gràcia per a Companyies Amateurs.\nTeniu temps d’enviar les vostres propostes fins el proper 28 de febrer.\nBases 1er Concurs On-Line\nFormulari Inscripció 1er Concurs On-Line\nEl proper diumenge, 10 de gener de 2021 a les 12:00 ens visita a El Centre el Duet Daura amb els seu espectacle “El bagul de la música tradicional”.\nAmb El bagul de la música tradicional, el Duet Daura dóna a conèixer al públic familiar alguns dels instruments tradicionals més coneguts del territori pirinenc i de la resta de Catalunya. A més, els participants en aquest espectacle/taller tenen l’oportunitat de cantar algunes tonades occitanes i catalanes i a aprendre a tocar la caixa de ressonància i a ballar algunes danses del territori.\nAquest espectacle és gratuït, amb taquilla inversa prèvia reserva d’entrades a Entrapolis.\nReserveu la vostra entrada aquí: ENTRADES\nO captureu aquest codi QR\nEls propers dies 2 i 3 de gener a les 12:00 hores, els patges de SSMM el Reis d’Orient vindran a El Centre a recollir les cartes dels vostres menuts.\nCom que hem de ser molt curosos amb la normativa sanitària, les distàncies i l’aforament, us demanem que abans de venir, reserveu les vostres entrades a través d’Entrapolis.\nSi voleu venir dissabte dia 2 de gener, cliqueu aquí o captureu aquest codi QR\nSi voleu venir diumenge dia 3 de gener, cliqueu aquí o captureu aquest codi QR\nDes de El Centre us volem felicitar el Nadal d’una manera molt especial.\nGràcies a una iniciativa de l’Arxiu Històric de la nostra Entitat i del inestimable treball d’en Carles Cristià, hem editat El Poema de Nadal de Josep M. de Sagarra. També hi trobareu els millors desitjos per aquestes festes de part de tota la família d’El Centre.\nPodeu veure el vídeo aquí: Poema de Nadal\nHa estat un any dur, però tots continuarem treballant com fins ara.\nHem convertit la incertesa en valor pel futur.\nBON NADAL I UN MOLT MILLOR 2021!!!\nP.D. Mireu el vídeo fins el final, hi ha sorpreses.\nLa gran família d’El Centre\nCampanya de recollida de joguines noves 2020-2021\nAvui, dilluns dia 21 de desembre, comença a El Centre la campanya de recollida de joguines NOVES per la Fundació Pare Manel.\nUs podeu acostar de dilluns a divendres de 10:30 a 13:30 i de 16:30 a 21:00 hores al c/ Ros de Olano, 9 de Barcelona fins el 4 de gener.\nEl proper dissabte, 19 de desembre de 11.00 a 19.00 hores, celebrem la 8a Festa a Gràcia per la Marató de TV3.\nVeniu a El Centre (c/Ros de Olano, 9) o seguiu-nos en streaming pel canal youtube de Sant Medir.\nPer la Covid-19, aquesta Marató toca a tothom!\n“Hi ha novetat!”: poemes i músiques d’un Nadal antic i actual\nDiumenge, 20 de desembre a les 18.00 hores podeu gaudir d’un espectacle que uneix la música del clarinetista Oriol Romaní amb els poemes de Carles Torner, amb una durada de 50 minuts i amb el sistema de taquilla inversa (imprescindible adquirir entrada prèvia).\nHI HA NOVETAT!\nAquest recital de poesia i música convida a connectar amb el Nadal amb realisme, esperança i un esperit ple d’humanitat. La paraula hi evoca imatges, idees i sentiments que acullen la nostra tradició i la recreen, barrejant de manera sorprenent els temps antics i els actuals, i la música comenta i deixa ressonar suggeriments i ambients de cada poema.\nAdquiriu les vostres entrades clicant aquí: https://www.entrapolis.com/entrades/hi-ha-novetat-poemes-i-musiques-dun-nadal-antic-i-actual\nJazz Class Concert: Room Mates Trio\nDissabte, 12 de desembre a les 19.00 hores, ens visiten tres dels millors músics del panorama del jazz clàssic català, amb el lligam comú de l’aula de jazz del Conservatori Superior de Música del Liceu en el que Josep Tutusaus, és professor mentre que Kike Angulo, i Queralt Camps, s’hi varen graduar brillantment. Ara formen el ROOM MATES TRIO que va iniciar el seu recorregut musical el 2016. És una formació insòlita integrada per trombó, guitarra i contrabaix que ens sorprendrà gratament. La seva premissa principal és que la connexió entre ells arribi a establir-se també amb el públic per al millor gaudi de tots. Cuinant swing, o sigui, com diuen els jazzmen: Cookin’. Sens dubte, un bon programa!”\nSocis El Centre i Jazz Class: 5€\nCompreu les vostres entrades aquí: https://www.entrapolis.com/entrades/jazz-concert-room-mates-trio\nPastorets 2020-2021 (Comunicat)\nUs volem comunicar que el Patronat de Pastorets, els directors, directores i El Centre, finalment hem decidit que Els Pastorets 2020-2021 no es portaran a terme.\nHavíem reduït el text, tret personatges, buscat solucions per la distribució dels camerinos, roba, maquillatge, etc… Però hem considerat que malgrat prendre totes les mesures, no valia la pena córrer el més mínim risc. No volem ser la causa d’un possible contagi d’actors, actrius i col·laboradors/es i/o d’un confinament massiu. Per molt en compte que anéssim és una opció que s’havia de considerar.\nHa estat una decisió difícil però alhora molt fàcil, ja que malgrat la il·lusió hem cregut que hem de ser coherents amb les circumstàncies que estem vivint i hem de ser molt i molt solidaris.\nUs enviem una molt forta abraçada i comptem amb vosaltres pels Pastorets 2021-2022!!!\nMoltes gràcies per la comprensió i la paciència.\nCampanya de Nadal Solidari 2020\nAvui comencem la Campanya de Nadal Solidari 2020.\nRecollim productes pel Rebost Solidari de Gràcia de dilluns a divendres de 10:30 a 13:30 i de 16:30 a 21:00 hores fins el 18 de desembre.\nRecollida de: Bolquers, llet en pacs de 6 (normal, sense lactosa i vegetal), productes de netaja de la llar, galetes (maria, de xocolata i infantils).\nUs esperem al c/ Ros de Olano, 9!!!\nFestes de la Immaculada 2020\nEn motiu de les festes de la Immaculada Concepció, patrona de la nostra Entitat, el proper dimarts, 8 de desembre hi haurà les següents activitats:\n11:00 hores, Celebració Eucarística a l’oratori de Sant Felip Neri (c/ del Sol, 8). Lectura de contes nadalencs. Cantada de nadales i inauguració del Pessebre al claustre de l’oratori. Presentació de la Coral Infantil d’El Centre.\n19:00 hores, Concert de Nadal: Beat Band de l’Associació SymphoCat. Taquilla inversa. Entrades a https://entrapol.is/uXoBp\nRecordeu que si voleu fer algun àpat al Bar del Centre, us podeu posar en contacte amb la Meritxell al telèfon 618 173 310.\nComunicat Mesures Anti-Covid 19 de novembre de 2020\nDonant compliment a les noves mesures anunciades pel Govern de la Generalitat, Departament de Salut i PROCICAT, adoptem les següents mesures des de dilluns 23 de novembre i fins dilluns 7 de desembre:\nSobre tot molta precaució i distanciament social.\nTeatre, 50 % aforament, ventilació i mesures higièniques. En finalitzar els espectacles recomanar al públic que no es quedi i no faci tertúlia ni grupets.\nRepresentacions que siguin inevitables, com PASTORETS, assajos en grups de 6 persones i quan sigui necessari tothom. Sempre amb mascareta.\nAltre tipus de representacions i postes en escena, es recomana aplaçament fins gener 2021.\nSi és possible assajos de teatre en grups de 6 persones i quan sigui necessari, tothom. Sempre amb mascareta.\nSi és possible assajos de corals en grups de 6 persones. Sempre amb mascareta.\nTallers de menors, de moment, grups fins a 6 persones.\nTallers adults, de moment, grups fins a 6 persones.\nTennis taula, dos persones per taula i sala, ventilació i finestres obertes. No es podrà fer ús dels vestuaris.\nLa sala d’escacs estarà oberta de dilluns a divendres de 17 a 21 hores, només per socis del Centre o del Tres Peons. Els jugadors d’altres clubs podran accedir-hi únicament si prèviament s’han inscrit a les activitats organitzades. L’aforament resta limitat a 25 persones en aquesta primera fase. Es mantenen les mesures de distància, mans i mascareta i estarà en funcionament la renovació forçada d’aire.\nEsplai, grup de 6 nens o nenes en espais exteriors.\nServei de bar al Centre, obert fins a les 21:30 hores, terrassa al 100% amb distanciament de les taules de 2 metres i taules de 4 persones màxim. Espai interior, 30% aforament en les mateixes condicions.\nTots els espais han d’estar ventilats i amb totes les mesures higièniques recomanades.\nL’horari d’obertura d’El Centre és de dilluns a divendres 10.30 a 13.30 i de 16.30 a 21.00 hores.\nDissabtes de 17.00 a 21.00 hores. Diumenges de 11.00 a 14.00 i de 16.00 a 20.00 hores. (Els horaris de cap de setmana poden variar en funció dels esdeveniments que es facin).\nSi voleu posar-vos en contacte amb la Meritxell del Bar del Centre per propostes i suggeriments, la podeu trucar al 618 173 310.


INCENDIS – Guia de Roses\nHome Tag "INCENDIS"\nTres embarcacions han cremat aquesta tarda a Santa Margarida, on tres vaixells amarrats al Port Canigó de la Marina de Santa Margarida han començat a cremar per causes desconegudes. Dotacions dels Bombers s’han desplaçat a la zona per extingir el foc i evitar que es propaguessin les flames a altres vaixells dels voltants. L’incendi ha provocat […]\nConvocatòria per seleccionar 75 persones com a conductors/res que s’integraran en dues borses de treball del cos de bombers. (441) 00\nUn incendi a Girona ha cremat totalment un pis i han estat evacuades a l’hospital tres persones per intoxicació lleu de fum\nAquesta matinada, els Bombers de la Generalitat han treballat en dos incendis d’habitatge. Un d’ells ha estat al número 1 del carrer Fontajau de Girona on ha cremat totalment un pis situat a la primera planta i el fum s’ha estès per l’escala fins a la sisena planta de l’edifici. Els veïns, 38 persones en […]


Paradoxa d'Epimènides - Viquipèdia, l'enciclopèdia lliure\nLa Paradoxa d'Epimènides és una paradoxa, relacionada amb la filosofia i la lògica. Pertany al grup de les paradoxes falsídiques, ja que aparenta autocontradir-se si es segueix un raonament, però es pot mostrar que aquest raonament no és correcte.\nEpimènides va ser un llegendari poeta filòsof del segle VI aC a qui se li atribueix haver estat dormit durant cinquanta-set anys encara que Plutarc afirma que només van ser cinquanta.\nS'atribueix a Epimènides haver afirmat:\nTots els cretencs són uns mentiders.\nSabent que ell mateix era cretenc, deia Epimènides la veritat?\nLa paradoxa d'Epimènides, també pot sintetitzar-se en <Menteixo. Parlo.> Així ho proposa Foucault, a "El pensament de l'afora". En aquest sentit, la ficció tal com la coneixem, també queda a prova.\nAbans de començar, cal aclarir que definim que un mentider només fa afirmacions que són falses. Aquesta definició és comú en l'estudi de la lògica, i és possible obtenir aquesta paradoxa amb menys ambigüitat (tot i que també massa complexitat) si es formula com Tots els cretencs són persones les afirmacions de les quals són sempre falses .\nSeguint aquesta definició, a primera vista sembla que l'afirmació és autocontradictòria, ja que Epimènides està afirmant que menteix (vegeu la paradoxa del mentider). Això no és realment cert, ja que tot i que l'afirmació no pot ser certa, sí que podria ser falsa. Si suposem que és certa, Epimènides sí que està afirmant que, com qualsevol cretenc, està mentint, i per tant l'afirmació seria falsa, i assoliria una autocontradicció. Però si suposem que és falsa, no arribem una contradicció, ja que si l'afirmació Tots els cretencs menteixen és falsa, vol dir que hi ha almenys un cretenc, no necessàriament Epimènides, que diu la veritat. Per tant, és perfectament possible que l'afirmació sigui falsa, i l'afirmació no és una veritable paradoxa.\nPerò, i si un d'aquests cretencs que diuen la veritat és Epimènides? Llavors sí que hi ha paradoxa, i la Paradoxa d'Epimènides rau precisament en això: en la possibilitat que ell mateix sigui un dels que diuen la veritat.\nTots els cretencs són uns mentiders, jo sóc cretenc, després ment. Per això el que s'afirma en aquesta frase és mentida, tornant a mentir per cada morfema afegit.\nConceptes a valorar:\nPer aclarir la paradoxa, caldria aplicar lògica difusa, establint que és veritat.\nVull comparar la Informació\nCiutadà = cretencs/Tots 'Aquesta divisió donarà com a resultat 1'\nVull comptar Tots els Ciutadans, i per això he de Memoritzar el Compte.\nHe de conèixer al Individu = Tots (Compte = Compte+Ciutadà)\nSi Informació és igual a Veritat\nEstableixo que el Individu és una Persona = Veritat\nSi Informació és igual a Mentida\nEstableixo que el Individu és una Persona = mentidera\nEn qualsevol dels casos\nValor nul la persona\nSi Persona (veritat) és Mentider llavors\nal Compte de Mentides afegeix una\nSi en un altre cas Persona (veritat) és Veritat llavors\nal Compte de Veritats afegeix una\nal Compte de ni fu ni fa afegeix un\nAra comparo el compte de mentides amb el valor de tots.\nSi són iguals, llavors tots els cretencs són uns mentiders\nAquest exemple demostra que, tots seran mentiders per a un cas concret, i no per a tots els casos que puguin sorgir. Si s'assumeix que són per a tots els casos, comporta una paradoxa. A menys que examinin tots els casos un per un, per tant, l'afirmació serà certa de cara a la informació processada i no per a aquella que encara no s'ha processat. Aquesta paradoxa, quan s'assumeixen valors absoluts, se sol utilitzar en la fal·làcia del veritable escocès.\nKurt Gödel modernitzà la paradoxa d'Epimènides demostrant que aquest tipus de paradoxes es donaven a la matemàtica formal.\nObtingut de «https://ca.wikipedia.org/w/index.php?title=Paradoxa_d%27Epimènides&oldid=19450424»\nLa pàgina va ser modificada per darrera vegada el 10 gen 2018 a les 09:00.


Acompanyar processos d'aprenentatge Blog d'Artur Parcerisa-Aran: de maig 2015\nPublicat per Artur Parcerisa-Aran a 11:02 Cap comentari:\nEl debat sobre el paper de les tecnologies en l'educació està permanentment obert, encara que sovint a distància del que succeeix en la majoria d'aules. No menys permanent és el debat sobre com i què avaluar. Un article publicat recentment a la premsa, planteja elements interessants per ajudar a reflexionar sobre el paper d'Internet en els "exàmens", una qüestió complexa que no crec que es pugui solucionar amb respostes simples.\nPublicat per Artur Parcerisa-Aran a 9:04 Cap comentari:\nLa Fundació Espanyola per a la Ciència i la Tecnologia (Fecyt) acaba de presentar els resultats de la setena Enquesta de percepció social de la ciència, amb més de 6.000 participants. Tot i que el 70% de les respostes sobre coneixements científics són encertades, mentre que en l’enquesta del 2006 només ho eren el 58,5%, sorprèn que aproximadament un 30% dels enquestats digui que el Sol gira al voltant de la Terra o que els humans van conviure amb els dinosaures, i que més d’un 16% descarti la teoria de l’evolució, entre altres exemples possibles.\nPer a la majoria d’enquestats, s’hauria d’invertir més recursos públics en ciència però l’interès pels avenços científics es més alt quant menor és l’edat (a partir dels 15 anys) i, el que és més preocupant, l’interés que manifesten les dones és menys de la meitat que el manifestat pels homes.\nLes dades posen de manifest que s’està avançant però en el camp del coneixement científic queda encara força feina per fer.\nPublicat per Artur Parcerisa-Aran a 14:37 Cap comentari:\nNo sé com es podria alleugerir la situació però és evident que la burocràcia que actualment envaeix al professorat universitari és més que excessiva.\nEl passat mes de gener vam ser al Nepal. Vam visitar l'escola Nepal-Catalunya, ens vam extasiar amb l'Himàlaia, vam visitar molts llocs (alguns declarats Patrimoni de la Humanitat), constatàrem la pobresa existent en aquesta terra, vam conèixer (una mica) una cultura molt diferent de la nostra i vam tenir l'oportunitat de xerrar amb persones del país. Ara rebem les notícies del terrible terratrèmol que ha segat milers de vides, ha destruït molts dels rudimentàries habitatges del país i ha convertit en runes alguns tresors artístics.\nEls terratrèmols són freqüents al Nepal i incideixen durament en una població sense els recursos que en altres contrades permeten disminuir el seu impacte. Com en ocasions anteriors, tornaran a aixecar els edificis, a reconstruir els temples i a penar per la mort de parents i amistats en els crematoris públics que tant sorprenen al visitant occidental. Tornaran a aixecar-se per continuar vivint en condicions difícils, sempre exposats -com en altres zones del món- a una nova manifestació de la devastadora força de la natura.\nVivim en un món caracteritzat pel domini cada cop més gran de la humanitat sobre la naturalesa, un domini que encarna a la vegada molts riscos. Vivim també en un món amb desigualtats extremes. Països com el Nepal gaudeixen i pateixen amb un altre tipus de relació amb la natura.\nPublicat per Artur Parcerisa-Aran a 12:53 Cap comentari:


Els Manaies de Girona deixaran desfilar dones - RÀDIO MARINA 100.3 | RÀDIO MARINA, sempre al teu costat\nEls Manaies de Girona deixaran desfilar dones a les processons i en els altres actes religiosos en els què participen. La decisió s’ha pres després que la junta directiva decidís plantejar un canvi en els estatuts i el reglament intern. L’assemblea ha aprovat la proposta per 65 vots favorables, només un contra i dues abstencions. D’aquesta manera es posa fi a gairebé 80 anys de monopoli dels homes. Des de la junta es mostren satisfets ja que es tracta d’una decisió “necessària” per poder respondre a un principi d’igualtat. “Sempre hem pensat que erem massa classistes i no pot ser que hi hagi aquest masclisme, i menys en un tema com aquest”, ha reblat el president dels Manaies, Narcís Reixach. Amb tot, les primeres manaies hauran d’esperar que hi hagi una vacant per poder desfilar.\nA Blanes hi ha una capitana\nLa proposta de l’assemblea de permetre a les dones accedir a fer de manaia és històrica a Girona, però no a Catalunya. De fet, l’any passat Magda Gascón va assumir la comandància de la Legió V Macedònica a Blanes (Selva), en una desfilada amb una quarentena de soldats romans que custodiaven Gascón.


Dublín: racons dels músics irlandesos - Viatjar.CAT\n« Mallorca i la màgia de la seva Catedral\nLes Rambles, dos kilòmetres plens de màgia »\nRecordes el famós Nothing compares to you? Recordes la seva veu dolça? O les nombroses polèmiques que van envoltar a Sinead O’connor per les seves declaracions en favor de l’IRA? La cantant va néixer a Dublín. En aquest passeig per la música irlandesa entra al Bad Ass Café, situat al número 9 de la Crown Alley. O’Connor va treballar de cambrera abans de triomfar als escenaris.\nRonan Keating, dels Boyzone, el grup irlandés de nois que va triomfar, va treballar com a dependent a Korky’s Shoe Shop. Quan parla de la seva experiència a la botiga sempre recorda que es va trobar alguns peus olorosos.\nI així podríem continuar la llista amb llocs relacionats amb músics irlandesos, encara que millor que els descobreixis amb els teus propis ulls…\nThemes: bono, creueurs per grups, Dublín, itinerari, menjar irlandes, musica africana, músics irlandesos, sally gap Dublin, treballar i viatjar, u2\nComments of “Dublín: racons dels músics irlandesos”


Banyoles | Masies Empordà\nBanyoles – Catalunya (Espanya)\nBanyoles, capital de la comarca del Pla de l’Estany, es troba a 120 km de Barcelona i a 49 de la frontera francesa (1). El petit terme municipal, que no arriba a 11 km2 de superfície, té una població de prop de 20.000 habitants (2). Va ser subseu olímpica durant els Jocs Olímpics de Barcelona’92, en les proves de rem i piragüisme que es van celebrar en el seu estany, emblema de la ciutat (3).\n(1) Entrada de Banyoles a la Vikipèdia\n(3) Banyoles Turisme\nPracticar activitats a l’aire lliure o deixar-se endur per la vora de l’estany són dos dels reclams d’aquesta ciutat amb encant que sorprenen el visitant que la trepitja per primera vegada.\nPASSEIG PER L’ESTANY\nLa conca del llac de Banyoles –una de les més extenses de la península Ibèrica i de gran valor ecològic, paisatgístic i geològic– convida a passejar-hi i observar com natura i urbanisme es donen la mà de forma natural i encisadora.\nLes possibilitats de gaudir el llac de Banyoles (i el nucli de la vila) són gairebé infinites: permeten fer rutes a peu, en bicicleta, segway, caiac i piragüisme, anar en barca i fins i tot pescar-hi.\nLa cuina de Banyoles, a través de destacats restaurants, fires i jornades gastronòmiques, cèlebres a la comarca, és coneguda per l’elaboració de plats tradicionals de la cuina catalana com l’ànec amb figues, l’arròs de muntanya, els cargols amb pop, les patates farcides... i plats genuïns com els cèlebres banyolins (fesols típics de la zona).